CELEX: 
Language: el
Date: 2021-12-13 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΟΔΗΓΙΑ (ΕΕ) .../ ΤΗΣ ΕΠΙΤΡΟΠΗΣ για την τροποποίηση, με σκοπό την προσαρμογή στην επιστημονική και τεχνική πρόοδο, του παραρτήματος III της οδηγίας 2011/65/ΕΕ του Ευρωπαϊκού Κοινοβουλίου και του Συμβουλίου όσον αφορά εξαίρεση για τη χρήση υδραργύρου σε λαμπτήρες νατρίου υψηλής πίεσης με βελτιωμένο δείκτη χρωματικής απόδοσης για σκοπούς γενικού φωτισμού

ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Η παρούσα κατ’ εξουσιοδότηση οδηγία της Επιτροπής τροποποιεί, για τους σκοπούς της προσαρμογής στην τεχνική και επιστημονική πρόοδο, το παράρτημα III της οδηγίας 2011/65/ΕΕ του Ευρωπαϊκού Κοινοβουλίου και του Συμβουλίου για τον περιορισμό της χρήσης ορισμένων επικίνδυνων ουσιών σε ηλεκτρικό και ηλεκτρονικό εξοπλισμό (αναδιατύπωση)
                  1
                (στο εξής: οδηγία RoHS). Η τροποποίηση αφορά εξαίρεση για ειδικές εφαρμογές που περιέχουν υδράργυρο σε λαμπτήρες νατρίου υψηλής πίεσης με βελτιωμένο δείκτη χρωματικής απόδοσης για σκοπούς γενικού φωτισμού.
            
            
               Η οδηγία RoHS περιορίζει τη χρήση ορισμένων επικίνδυνων ουσιών σε ηλεκτρικό και ηλεκτρονικό εξοπλισμό (στο εξής: ΗΗΕ), όπως προβλέπεται στο άρθρο 4. Δέκα ουσίες υπόκεινται σήμερα σε περιορισμό και απαριθμούνται στο παράρτημα ΙΙ της οδηγίας RoHS: μόλυβδος, υδράργυρος, κάδμιο, εξασθενές χρώμιο, πολυβρωμοδιφαινύλια (PBB), πολυβρωμοδιφαινυλαιθέρες (PBDE), φθαλικό δις-(2-αιθυλεξύλιο) (DEHP), φθαλικό βενζύλιο βουτύλιο (BBP), φθαλικό διβουτύλιο (DBP) και φθαλικό διισοβουτύλιο (DIBP). Τα παραρτήματα III και IV παραθέτουν τα υλικά και τα κατασκευαστικά στοιχεία ΗΗΕ για ειδικές εφαρμογές οι οποίες εξαιρούνται από τους περιορισμούς χρήσης ουσιών που ορίζονται στο άρθρο 4 παράγραφος 1.
            
            
               Το άρθρο 5 της οδηγίας προβλέπει την προσαρμογή των παραρτημάτων III και IV στην επιστημονική και τεχνική πρόοδο, το οποίο μπορεί να περιλαμβάνει τη χορήγηση, την ανανέωση ή την ανάκληση των εξαιρέσεων. Σύμφωνα με το άρθρο 5 παράγραφος 1 στοιχείο α), στα παραρτήματα III και IV προστίθενται εξαιρέσεις μόνον αν αυτό δεν αποδυναμώνει την προστασία του περιβάλλοντος και της υγείας που παρέχεται από τον κανονισμό (ΕΚ) αριθ. 1907/2006 (REACH)
                  2
                και μόνον αν οι εν λόγω εξαιρέσεις πληρούν οποιαδήποτε από τις ακόλουθες προϋποθέσεις: i) είναι επιστημονικώς ή τεχνικώς ανέφικτη η εξάλειψη ή υποκατάσταση της ουσίας μέσω αλλαγών στον σχεδιασμό ή με υλικά και κατασκευαστικά στοιχεία που δεν απαιτούν τη χρησιμοποίηση υλικών ή ουσιών που αναφέρονται στο παράρτημα II· ii) δεν διασφαλίζεται η αξιοπιστία των υποκατάστατων· iii) οι συνολικές αρνητικές επιπτώσεις της υποκατάστασης της ουσίας για το περιβάλλον, την υγεία και την ασφάλεια των καταναλωτών ενδέχεται να είναι σημαντικότερες από τα συνολικά οφέλη της για το περιβάλλον, την υγεία και την ασφάλεια των καταναλωτών.
            
            
               Οι αποφάσεις σχετικά με τις εξαιρέσεις και τη διάρκειά τους πρέπει επίσης να λαμβάνουν υπόψη τη διαθεσιμότητα υποκατάστατων και τον κοινωνικοοικονομικό αντίκτυπο της υποκατάστασης. Οι αποφάσεις για τη διάρκεια των εξαιρέσεων πρέπει να λαμβάνουν υπόψη κάθε ενδεχόμενο δυσμενή αντίκτυπο στην καινοτομία. Όπου απαιτείται, για την εκτίμηση του συνολικού αντίκτυπου της εξαίρεσης, πρέπει να εφαρμόζεται η φιλοσοφία κύκλου ζωής. 
            
            
               Το άρθρο 5 παράγραφος 1 ορίζει επίσης ότι, για να συμπεριλάβει ή να διαγράψει από τους καταλόγους των παραρτημάτων ΙΙΙ και IV υλικά και κατασκευαστικά στοιχεία ΗΗΕ για ειδικές εφαρμογές, η Επιτροπή πρέπει να εκδίδει επιμέρους κατ’ εξουσιοδότηση πράξεις. Το άρθρο 5 παράγραφος 3 και το παράρτημα V περιγράφουν τη διαδικασία υποβολής αιτήσεων που αφορούν τις εξαιρέσεις. 
            
            
               2.ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
            
            
               Η Επιτροπή έλαβε αιτήσεις
                  3
                από οικονομικούς φορείς για τη χορήγηση ή την ανανέωση εξαιρέσεων δυνάμει του άρθρου 5 παράγραφος 3 και του παραρτήματος V της οδηγίας RoHS.
            
            
               Οι καταχωρίσεις I έως III της ισχύουσας εξαίρεσης 4(β) του παραρτήματος ΙΙΙ επιτρέπουν τη χρήση υδραργύρου σε λαμπτήρες (ατμού) νατρίου υψηλής πίεσης για σκοπούς γενικού φωτισμού, σε ποσότητα που δεν υπερβαίνει τις ακόλουθες τιμές (ανά καυστήρα) σε λαμπτήρες με βελτιωμένο δείκτη χρωματικής απόδοσης Ra > 60: 
            
            
               4(β)-I: P ≤ 155 W: 30 mg· 
            
            
               4(β)-II: 155 W < P ≤ 405 W: 40 mg· 
            
            
               4(β)-III: P > 405 W: 40 mg.
            
            
               Τον Ιανουάριο του 2015 η Επιτροπή έλαβε μία αίτηση για ανανέωση των καταχωρίσεων I έως III της εξαίρεσης 4(β). Ο αιτών ισχυρίστηκε, κατ’ ουσίαν, ότι δεν υπήρχαν εναλλακτικές λύσεις χωρίς υδράργυρο που να παρέχουν τις ίδιες χρωματικές προδιαγραφές, οι οποίες θα μπορούσαν να υποκαταστήσουν τους λαμπτήρες που καλύπτονται από την εξαίρεση 4(β)
                  4
               . Τον Ιανουάριο του 2020 ο ίδιος αιτών υπέβαλε επικαιροποιημένη αίτηση ανανέωσης για τους λαμπτήρες με χρωματική απόδοση > 80 (όχι πάνω από 60 όπως στην τρέχουσα εξαίρεση), κάτω των 105 W (όχι 155 W όπως στην τρέχουσα εξαίρεση) και με περιορισμένη ποσότητα υδραργύρου μόνο 16 mg (αντί των 30 mg που επιτρέπονται επί του παρόντος). Σύμφωνα με τις απαιτήσεις της οδηγίας RoHS (άρθρο 5 παράγραφος 5 δεύτερο εδάφιο), η εξαίρεση εξακολουθεί να ισχύει μέχρις ότου η Επιτροπή αποφασίσει επί της αίτησης ανανέωσης.
            
            
               Η Επιτροπή, προκειμένου να αξιολογήσει τις αιτήσεις για ανανέωση της εν λόγω εξαίρεσης, διεξήγαγε μελέτη τον Ιούνιο του 2015
                  5
               , η οποία ολοκληρώθηκε το 2016, με σκοπό τη διενέργεια της απαιτούμενης τεχνικής και επιστημονικής αξιολόγησης, καθώς και διαδικτυακή διαβούλευση διάρκειας οκτώ εβδομάδων με τα ενδιαφερόμενα μέρη
                  6
               . Πέραν της εν λόγω μελέτης, στην οποία αξιολογήθηκαν τα εκτενή τεχνικά και επιστημονικά στοιχεία και οι παρατηρήσεις που υποβλήθηκαν, όπως τεκμηριώνεται στην έκθεση της μελέτης, η Επιτροπή προέβη σε δύο συμπληρωματικές μελέτες / επικαιροποιήσεις, μεταξύ άλλων με τη συμμετοχή των ενδιαφερόμενων μερών. Η μελέτη που δημοσιεύθηκε το 2019
                  7
                επικεντρώθηκε στην αξιολόγηση του κοινωνικοοικονομικού αντικτύπου και τη διαθεσιμότητα υποκατάστατων, ενώ το 2020 πραγματοποιήθηκε επικαιροποίηση βάσει πρόσφατων στοιχείων και μοντελοποίησης
                  8
               . Οι τελικές εκθέσεις της μελέτης και των επικαιροποιήσεων της κοινωνικοοικονομικής αξιολόγησης δημοσιεύθηκαν
                  9
                και τα ενδιαφερόμενα μέρη ενημερώθηκαν σχετικά.
            
            
               Η Επιτροπή ζήτησε τη γνώμη της ομάδας εμπειρογνωμόνων των κρατών μελών για τις κατ’ εξουσιοδότηση πράξεις βάσει της οδηγίας RoHS κατά τη διάρκεια των συναντήσεων εμπειρογνωμόνων της 1ης Σεπτεμβρίου 2016, της 29ης Οκτωβρίου 2018 και της 21ης Οκτωβρίου 2019 προκειμένου να συγκεντρώσει τις απόψεις των κρατών μελών σχετικά με τη σχεδιαζόμενη πορεία δράσης σύμφωνα με τα συμπεράσματα των αξιολογήσεων. Προέβη σε όλες τις απαιτούμενες διαδικαστικές ενέργειες που απαιτούνται για τις εξαιρέσεις από τον περιορισμό χρήσης ουσιών σύμφωνα με το άρθρο 5 παράγραφοι 3 έως 7
                  10
               . Το Συμβούλιο και το Ευρωπαϊκό Κοινοβούλιο ενημερώθηκαν σχετικά με όλες τις δραστηριότητες.
            
            
               Από τις μελέτες αξιολόγησης, τις οποίες επιβεβαιώνουν τα επικαιροποιημένα στοιχεία σχετικά με την τεχνική και επιστημονική πρόοδο που παρασχέθηκαν από τον αιτούντα το 2020, προκύπτουν τα ακόλουθα συμπεράσματα:
            
            
               ·ο υδράργυρος δεν μπορεί να υποκατασταθεί με λαμπτήρες (ατμού) νατρίου με δείκτη χρωματικής απόδοσης > 80, κάτω των 105W και με όριο υδραργύρου 16 mg, γεγονός που σημαίνει ουσιαστικά ότι η εξαίρεση 4(β) θα πρέπει να ανανεωθεί εν μέρει, δεδομένου ότι οι εναλλακτικές λύσεις δεν παρέχουν επί του παρόντος το σχετικό κόκκινο τμήμα του φάσματος που είναι απαραίτητο για αυτόν τον τύπο λαμπτήρων·
            
            
               ·υπάρχουν κατάλληλες εναλλακτικές λύσεις για λαμπτήρες (ατμού) νατρίου με βελτιωμένο δείκτη χρωματικής απόδοσης Ra > 60: P ≤ 155 W, πράγμα που σημαίνει ουσιαστικά ότι η καταχώριση εξαίρεσης 4(β)-I δεν είναι πλέον απαραίτητη, ενώ η καταχώριση 4(β)-II μπορεί να ανακληθεί πλήρως, καθώς οι εν λόγω λαμπτήρες υποκαθίστανται από λαμπτήρες LED χωρίς υδράργυρο·
            
         
         
            
               ·η καταχώριση 4(β)-III θα πρέπει να ανακληθεί, καθώς οι κατασκευαστές δεν διαθέτουν πλέον τους εν λόγω λαμπτήρες στην αγορά· ως εκ τούτου, η εξαίρεση έχει καταστεί άνευ αντικειμένου.
            
            
               Εν κατακλείδι, από τις επιστημονικές και τεχνικές αξιολογήσεις, συμπεριλαμβανομένων των επικαιροποιημένων στοιχείων που παρασχέθηκαν από τον αιτούντα, προκύπτει ότι εξακολουθούν να πληρούνται τα κριτήρια της εξαίρεσης όσον αφορά τη χρήση υδραργύρου σε λαμπτήρες (ατμού) νατρίου με δείκτη χρωματικής απόδοσης > 80 και με όριο χρήσης υδραργύρου 16 mg ανά λαμπτήρα, καθώς τα υποκατάστατα χρήζουν περαιτέρω ανάπτυξης. 
            
            
               Από τα αποτελέσματα της αξιολόγησης προέκυψε επίσης ότι η ανανέωση της συγκεκριμένης εξαίρεσης δεν θα αποδυναμώσει την προστασία του περιβάλλοντος και της υγείας που παρέχεται από τον κανονισμό REACH, σύμφωνα με το άρθρο 5 της οδηγίας 2011/65/ΕΕ. 
            
            
               Σύμφωνα με τις κατευθυντήριες γραμμές για τη βελτίωση της νομοθεσίας, το σχέδιο κατ’ εξουσιοδότηση οδηγίας δημοσιεύτηκε στη διαδικτυακή πύλη για τη βελτίωση της νομοθεσίας για τέσσερις εβδομάδες, προς σχολιασμό από το κοινό. Κατά τη διάρκεια της διαβούλευσης σχετικά με το σχέδιο πράξης ελήφθησαν δύο εισηγήσεις. Τα ζητήματα που τέθηκαν εξετάστηκαν και δεν κρίθηκε αναγκαία καμία τροποποίηση του σχεδίου.
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Η κατ’ εξουσιοδότηση οδηγία ανανεώνει εν μέρει και αναδιατυπώνει την καταχώριση εξαίρεσης 4(β)-I που παρατίθεται στο παράρτημα III της οδηγίας 2011/65/ΕΕ για τη χρήση υδραργύρου σε λαμπτήρες (ατμού) νατρίου υψηλής πίεσης για σκοπούς γενικού φωτισμού, σε ποσότητα που δεν υπερβαίνει (ανά καυστήρα) σε λαμπτήρες με βελτιωμένο δείκτη χρωματικής απόδοσης Ra > 80: P ≤ 105 W: 16 mg. Δεδομένου ότι οι υπόλοιπες καταχωρίσεις που απαριθμούνται στην καταχώριση 4(β) πρέπει να ανακληθούν, το τμήμα της καταχώρισης 4(β)-I που πρέπει να ανανεωθεί πρέπει να αναριθμηθεί σε καταχώριση 4(β). 
            
            
               Η αξιολόγηση της Επιτροπής, η οποία βασίστηκε στις υποστηρικτικές μελέτες, στις διαβουλεύσεις και στα επικαιροποιημένα στοιχεία που υπέβαλε ο αιτών, κατέληξε στο συμπέρασμα ότι η αίτηση εξαίρεσης πληροί τουλάχιστον ένα από τα κριτήρια που καθορίζονται στο άρθρο 5 παράγραφος 1 στοιχείο α): η υποκατάσταση του υδραργύρου, με αξιόπιστα υποκατάστατα, στις κατηγορίες λαμπτήρων που καλύπτονται από την εν λόγω εξαίρεση δεν μπορεί επί του παρόντος να διασφαλιστεί.
            
            
               Με βάση τα ανωτέρω, οι καταχωρίσεις εξαίρεσης 4(β)-II και 4(β)-III ανακαλούνται και η εξαίρεση 4(β)-Ι ανακαλείται εν μέρει.
            
            
               Όπως συμπεραίνει η αξιολόγηση, ο βαθμός ανάπτυξης των υποκατάστατων δικαιολογεί την εν μέρει ανανέωση της αναδιατυπωμένης καταχώρισης εξαίρεσης 4(β)-I, η οποία αναριθμείται σε καταχώριση εξαίρεσης 4(β), για μέγιστη περίοδο ισχύος πέντε ετών. Η περίοδος ισχύος δεν αναμένεται να έχει δυσμενή αντίκτυπο στην καινοτομία.
            
            
               Για το μέρος της καταχώρισης 4(β)-I που ανακαλείται, καθώς και για τις καταχωρίσεις 4(β)-II και 4(β)-III, κατάλληλες σύμφωνα με το άρθρο 5 παράγραφος 6 της οδηγίας RoHS είναι οι συντομότερες ημερομηνίες λήξης ισχύος (δηλαδή 12 μήνες).
            
            
               Η νομική πράξη είναι κατ’ εξουσιοδότηση οδηγία, όπως ορίζει η οδηγία 2011/65/ΕΕ, ειδικότερα με βάση τις απαιτήσεις του άρθρου 5 παράγραφος 1 στοιχείο α).
            
            
               Σκοπός της κατ’ εξουσιοδότηση οδηγίας είναι, αφενός, η συμβολή στην προστασία της ανθρώπινης υγείας και του περιβάλλοντος και, αφετέρου, η ευθυγράμμιση των διατάξεων για τη λειτουργία της εσωτερικής αγοράς στον τομέα του ηλεκτρικού και ηλεκτρονικού εξοπλισμού· προς τούτο επιτρέπει τη χρήση κατά τα άλλα απαγορευμένων ουσιών για ειδικές εφαρμογές, με τις διατάξεις και υπό τους όρους της οδηγίας RoHS και με τη διαδικασία που αυτή προβλέπει για την προσαρμογή των παραρτημάτων III και IV στην επιστημονική και τεχνική πρόοδο.
            
            
               Η κατ’ εξουσιοδότηση οδηγία δεν έχει επιπτώσεις στον προϋπολογισμό της ΕΕ.
            
            
               ΚΑΤ’ ΕΞΟΥΣΙΟΔΟΤΗΣΗ ΟΔΗΓΙΑ (ΕΕ) .../… ΤΗΣ ΕΠΙΤΡΟΠΗΣ
            
            
               της 13.12.2021
            
            
               για την τροποποίηση, με σκοπό την προσαρμογή στην επιστημονική και τεχνική πρόοδο, του παραρτήματος III της οδηγίας 2011/65/ΕΕ του Ευρωπαϊκού Κοινοβουλίου και του Συμβουλίου όσον αφορά εξαίρεση για τη χρήση υδραργύρου σε λαμπτήρες νατρίου υψηλής πίεσης με βελτιωμένο δείκτη χρωματικής απόδοσης για σκοπούς γενικού φωτισμού 
               
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη την οδηγία 2011/65/ΕΕ του Ευρωπαϊκού Κοινοβουλίου και του Συμβουλίου, της 8ης Ιουνίου 2011, για τον περιορισμό της χρήσης ορισμένων επικίνδυνων ουσιών σε ηλεκτρικό και ηλεκτρονικό εξοπλισμό
                  11
               , και ιδίως το άρθρο 5 παράγραφος 1 στοιχείο α),
            
         
         
            
               Εκτιμώντας τα ακόλουθα:
            
            
               (1)Η οδηγία 2011/65/ΕΕ επιβάλλει στα κράτη μέλη να διασφαλίζουν ότι ο ηλεκτρικός και ηλεκτρονικός εξοπλισμός που διατίθεται στην αγορά δεν περιέχει τις επικίνδυνες ουσίες που παρατίθενται στο παράρτημα II της εν λόγω οδηγίας. Ο περιορισμός αυτός δεν ισχύει για ορισμένες εξαιρούμενες εφαρμογές που παρατίθενται στο παράρτημα III της εν λόγω οδηγίας.
            
            
               (2)Οι κατηγορίες ηλεκτρικού και ηλεκτρονικού εξοπλισμού στις οποίες εφαρμόζεται η οδηγία 2011/65/ΕΕ παρατίθενται στο παράρτημα I της εν λόγω οδηγίας.
            
            
               (3)Ο υδράργυρος είναι ουσία υποκείμενη σε περιορισμό και περιλαμβάνεται στο παράρτημα II της οδηγίας 2011/65/ΕΕ. 
            
            
               (4)Με την απόφαση 2010/571/ΕΕ
                  12
               , η Επιτροπή χορήγησε, μεταξύ άλλων, εξαίρεση για τη χρήση υδραργύρου σε λαμπτήρες (ατμού) νατρίου υψηλής πίεσης με βελτιωμένο δείκτη χρωματικής απόδοσης για σκοπούς γενικού φωτισμού, σε ποσότητα που δεν υπερβαίνει (ανά καυστήρα) σε λαμπτήρες με βελτιωμένο δείκτη χρωματικής απόδοσης Ra > 60 (στο εξής: εξαίρεση), η οποία πλέον απαριθμείται ως εξαίρεση 4(β)-I, 4(β)-II και 4(β)-III στο παράρτημα III της οδηγίας 2011/65/ΕΕ. Η εξαίρεση επρόκειτο να λήξει στις 21 Ιουλίου 2016, σύμφωνα με το άρθρο 5 παράγραφος 2 δεύτερο εδάφιο στοιχείο α) της εν λόγω οδηγίας.
            
            
               (5)Ο υδράργυρος χρησιμοποιείται σε λαμπτήρες (ατμού) νατρίου υψηλής πίεσης για τον καθορισμό των ιδιοτήτων του χρώματος του φωτός και της χρωματικής απόδοσης. 
            
            
               (6)Τον Ιανουάριο του 2015 η Επιτροπή έλαβε αίτηση για ανανέωση της εξαίρεσης για εφαρμογές που εμπίπτουν στις καταχωρίσεις 4(β)-I, 4(β)-II και 4(β)-III (στο εξής: αίτηση ανανέωσης), εντός της προθεσμίας που ορίζεται στο άρθρο 5 παράγραφος 5 της οδηγίας 2011/65/ΕΕ. Τον Ιανουάριο του 2020 ο ίδιος αιτών υπέβαλε επικαιροποιημένη αίτηση ανανέωσης μόνο για την καταχώριση 4(β)-I. Σύμφωνα με το άρθρο 5 παράγραφος 5 της οδηγίας 2011/65/ΕΕ, η εξαίρεση εξακολουθεί να ισχύει έως ότου ληφθεί απόφαση σχετικά με την αίτηση ανανέωσης.
            
            
               (7)Η αξιολόγηση της αίτησης ανανέωσης, η οποία έλαβε υπόψη τη διαθεσιμότητα υποκατάστατων και τον κοινωνικοοικονομικό αντίκτυπο της υποκατάστασης, κατέληξε στο συμπέρασμα ότι η υποκατάσταση ή η εξάλειψη του υδραργύρου στις σχετικές εφαρμογές ήταν επιστημονικώς και τεχνικώς εφικτή όσον αφορά μέρος της καταχώρισης 4(β)-I, καθώς και τις καταχωρίσεις 4(β)-II και 4(β)-III του παραρτήματος III της οδηγίας 2011/65/ΕΕ. Η αξιολόγηση κατέληξε, ωστόσο, στο συμπέρασμα ότι η εξαίρεση θα πρέπει να ανανεωθεί για το μέρος της καταχώρισης 4(β)-I που αφορά λαμπτήρες με υψηλή χρωματική απόδοση, υψηλότερη του 80, των 105 W και κάτω, και ότι, παρότι η χρήση υδραργύρου εξακολουθεί να είναι αναγκαία, μπορεί να μειωθεί περαιτέρω. Η αξιολόγηση περιλάμβανε διαβουλεύσεις με τα ενδιαφερόμενα μέρη σύμφωνα με το άρθρο 5 παράγραφος 7 της οδηγίας 2011/65/ΕΕ. Οι παρατηρήσεις που ελήφθησαν κατά τη διάρκεια αυτών των διαβουλεύσεων δημοσιοποιήθηκαν σε ειδικό ιστότοπο.
            
            
               (8)Κατά συνέπεια, είναι σκόπιμο να ανανεωθεί η εξαίρεση 4(β)-I, και να αναριθμηθεί σε καταχώριση εξαίρεσης 4(β), για μέγιστη περίοδο πέντε ετών, σύμφωνα με το άρθρο 5 παράγραφος 2 πρώτο εδάφιο της οδηγίας 2011/65/ΕΕ. Η ανανεωμένη αυτή εξαίρεση θα έχει αναθεωρημένη διατύπωση που θα καθορίζει το περαιτέρω περιορισμένο πεδίο εφαρμογής της εξαίρεσης. Υπό το πρίσμα των αποτελεσμάτων των εν εξελίξει προσπαθειών για την εξεύρεση αξιόπιστης υποκατάστασης, η διάρκεια ισχύος της εξαίρεσης δεν είναι πιθανό να έχει δυσμενείς επιπτώσεις στην καινοτομία. 
            
            
               (9)Η ανανεωμένη εξαίρεση συνάδει με τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου
                  13
                και, συνεπώς, δεν αποδυναμώνει την προστασία του περιβάλλοντος και της υγείας που παρέχεται απ’ αυτόν. 
            
            
               (10)Δεδομένου ότι οι προϋποθέσεις για την ανανέωση της εξαίρεσης, οι οποίες προβλέπονται στο άρθρο 5 παράγραφος 1 στοιχείο α) της οδηγίας 2011/65/ΕΕ, δεν πληρούνται πλέον για τις εφαρμογές που απαριθμούνται στο εναπομένον μέρος της καταχώρισης 4(β)-I, καθώς και στις καταχωρίσεις 4(β)-II και 4(β)-III του παραρτήματος III της εν λόγω οδηγίας, η εξαίρεση για τις εν λόγω εφαρμογές θα πρέπει να ανακληθεί. Οι ημερομηνίες λήξης ισχύος αυτών των εξαιρέσεων θα πρέπει να καθοριστούν σύμφωνα με το άρθρο 5 παράγραφος 6 της οδηγίας 2011/65/ΕΕ.
            
            
               (11)Επομένως, η οδηγία 2011/65/ΕΕ θα πρέπει να τροποποιηθεί αναλόγως, 
            
            
               ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
            
            
               Άρθρο 1
            
            
               Το παράρτημα III της οδηγίας 2011/65/ΕΕ τροποποιείται σύμφωνα με το παράρτημα της παρούσας οδηγίας.
            
            
               Άρθρο 2
            
            
               1.Τα κράτη μέλη θεσπίζουν και δημοσιεύουν, το αργότερο την [τελευταία ημέρα του 6ου μήνα από την ημερομηνία έναρξης ισχύος της παρούσας οδηγίας], τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων.
            
            
               Εφαρμόζουν τις διατάξεις αυτές από την [τελευταία ημέρα του 6ου μήνα από την ημερομηνία έναρξης ισχύος της παρούσας οδηγίας + 1 ημέρα].
            
            
               Οι διατάξεις αυτές, όταν θεσπίζονται από τα κράτη μέλη, περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
            
            
               2.Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εθνικού δικαίου τις οποίες θεσπίζουν στον τομέα που διέπεται από την παρούσα οδηγία.
            
         
         
            
            
               Άρθρο 3 
            
            
               Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
            
            
               Άρθρο 4
            
            
               Η παρούσα οδηγία απευθύνεται στα κράτη μέλη.
            
            
               Βρυξέλλες, 13.12.2021
            
            
               
                     Για την Επιτροπή
               
               
                     Η Πρόεδρος
                     Ursula VON DER LEYEN
               
               
            
         
         
            
                  
                     (1)
                  
                        ΕΕ L 174 της 1.7.2011, σ. 88.
               
               
                  
                     (2)
                  
                        ΕΕ L 396 της 30.12.2006, σ. 1.
               
               
                  
                     (3)
                  
                        Ο κατάλογος είναι διαθέσιμος στη διεύθυνση: 
                  https://ec.europa.eu/environment/waste/rohs_eee/adaptation_en.htm
                  .
               
               
                  
                     (4)
                  
                        https://rohs.exemptions.oeko.info/fileadmin/user_upload/RoHS_Pack_9/ 
                     Exemption_4_b__IIII_/4b_LE_RoHS_Exemption_Req_Final.pdf.
               
               
                  
                     (5)
                  
                        Η τελική έκθεση της μελέτης είναι διαθέσιμη στην διεύθυνση 
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .
               
               
                  
                     (6)
                  
                        Περίοδος διαβούλευσης: 21 Αυγούστου 2015 έως 16 Οκτωβρίου 2015, 
                  https://rohs.exemptions.oeko.info
                  .
               
               
                  
                     (7)
                  
                        
                  https://rohs.exemptions.oeko.info/fileadmin/user_upload/reports/FWCW_RoHS_Lamps_ 
                  SEA_20190729_Final.pdf
               
               
                  
                     (8)
                  
                        
                  
                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383
                  
                  , ξεκινώντας από τη σελίδα 92.
               
               
                  
                     (9)
                  
                  
                        
                     https://ec.europa.eu/environment/waste/rohs_eee/studies_rohs1_en.htm
                     . 
                  
               
               
                  
                     (10)
                  
                        Στον 
                  ιστότοπο της Επιτροπής
                   παρατίθεται κατάλογος των απαιτούμενων διοικητικών ενεργειών. Ενημέρωση για το στάδιο στο οποίο βρίσκεται η διαδικασία για κάθε σχέδιο κατ’ εξουσιοδότηση πράξης είναι διαθέσιμη στο διοργανικό μητρώο των κατ’ εξουσιοδότηση πράξεων, στη διεύθυνση 
                  https://webgate.ec.europa.eu/regdel/#/home
                  .
               
               
                  
                     (11)
                  
                        ΕΕ L 174 της 1.7.2011, σ. 88.
               
               
                  
                     (12)
                  
                        Απόφαση της Επιτροπής 2010/571/ΕΕ, της 24ης Σεπτεμβρίου 2010, για τροποποίηση, με σκοπό την προσαρμογή στην επιστημονική και τεχνική πρόοδο του παραρτήματος της οδηγίας 2002/95/ΕΚ του Ευρωπαϊκού Κοινοβουλίου και του Συμβουλίου όσον αφορά τις εξαιρέσεις για τις χρήσεις του μολύβδου, του υδραργύρου, του καδμίου, του εξασθενούς χρωμίου, των πολυβρωμοδιφαινυλίων ή των πολυβρωμο-διφαινυλαιθέρων (ΕΕ L 251 της 25.9.2010, σ. 28).
               
               
                  
                     (13)
                  
                        Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ L 396 της 30.12.2006, σ. 1).
               
            
      
    ---documentbreak--- 
      
         
         
            
               ΠΑΡΑΡΤΗΜΑ 
            
            
               Στο παράρτημα III της οδηγίας 2011/65/ΕΕ, οι καταχωρίσεις 4(β), 4(β)-I, 4(β)-ΙΙ και 4(β)-III αντικαθίστανται από το ακόλουθο κείμενο:
            
            
                     
                        Εξαίρεση
                     
                  
                  
                     
                        Πεδίο εφαρμογής και ημερομηνίες εφαρμογής
                     
                  
               
                     
                        «4(β)
                     
                  
                  
                     
                        Υδράργυρος σε λαμπτήρες (ατμού) νατρίου υψηλής πίεσης για σκοπούς γενικού φωτισμού, σε ποσότητα που δεν υπερβαίνει (ανά καυστήρα) σε λαμπτήρες με βελτιωμένο δείκτη χρωματικής απόδοσης Ra > 80: P ≤ 105 W: επιτρέπεται να χρησιμοποιούνται 16 mg ανά καυστήρα 
                     
                  
                  
                     
                        Λήγει στις [Υπηρεσία Εκδόσεων: πέντε έτη μετά τη δημοσίευση της κατ’ εξουσιοδότηση οδηγίας στην Επίσημη Εφημερίδα]
                     
                  
               
                     
                        4(β)-I
                     
                  
                  
                     
                        Υδράργυρος σε λαμπτήρες (ατμού) νατρίου υψηλής πίεσης για σκοπούς γενικού φωτισμού, σε ποσότητα που δεν υπερβαίνει (ανά καυστήρα) σε λαμπτήρες με βελτιωμένο δείκτη χρωματικής απόδοσης Ra > 60: P ≤ 155 W: επιτρέπεται να χρησιμοποιούνται 30 mg ανά καυστήρα 
                     
                  
                  
                     
                        Λήγει στις [Υπηρεσία Εκδόσεων: 12 μήνες μετά τη δημοσίευση της κατ’ εξουσιοδότηση οδηγίας στην Επίσημη Εφημερίδα]
                     
                  
               
                     
                        4(β)-II
                     
                  
                  
                     
                        Υδράργυρος σε λαμπτήρες (ατμού) νατρίου υψηλής πίεσης για σκοπούς γενικού φωτισμού, σε ποσότητα που δεν υπερβαίνει (ανά καυστήρα) σε λαμπτήρες με βελτιωμένο δείκτη χρωματικής απόδοσης Ra > 60: 155 W < P ≤ 405 W: επιτρέπεται να χρησιμοποιούνται 40 mg ανά καυστήρα
                     
                  
                  
                     
                        Λήγει στις [Υπηρεσία Εκδόσεων: 12 μήνες μετά τη δημοσίευση της κατ’ εξουσιοδότηση οδηγίας στην Επίσημη Εφημερίδα]
                     
                  
               
                     
                        4(β)-III
                     
                  
                  
                     
                        Υδράργυρος σε λαμπτήρες (ατμού) νατρίου υψηλής πίεσης για σκοπούς γενικού φωτισμού, σε ποσότητα που δεν υπερβαίνει (ανά καυστήρα) σε λαμπτήρες με βελτιωμένο δείκτη χρωματικής απόδοσης Ra > 60: P > 405 W: επιτρέπεται να χρησιμοποιούνται 40 mg ανά καυστήρα
                     
                  
                  
                     
                        Λήγει στις [Υπηρεσία Εκδόσεων: 12 μήνες μετά τη δημοσίευση της κατ’ εξουσιοδότηση οδηγίας στην Επίσημη Εφημερίδα]»